ONGC111
ఒఎన్‌జిసి అధీనంలోకి హిందూస్థాన్‌ పెట్రోలియం
న్యూఢిల్లీ: ప్రభుత్వరంగంలోని ఆయిల్‌ నేచరల్‌ గ్యాస్‌ కార్పొరేషన్‌ మూడో అతిపెద్ద సంస్థ హిందూస్థాన్‌పెట్రోలియం కార్పొరేషన్‌ను కొనుగోలుచేస్తోంది. సుమారు 44 వేల కోట్ల ధరతో ఈ డీల్‌ ముగుస్తుందని అంచనా. ప్రభుత్వం చమురురంగంలో ఒకే అతిపెద్ద సంస్థను ఏర్పాటుచేసే లక్ష్యంతో భారీ చమురు దిగ్గజాన్ని ఏర్పాటుచేయాలన్న ఆలోచనలకు కీలకమే ఈ ప్లాంట్‌ కొనుగోలు అని తెలుస్తోంది.జైట్లీ తన బడ్జెట్‌ప్రసంగంలో భారత్‌చమురురంగంలో భారీ మెగా చమురు సంస్థను ఏర్పాటుచేసే లక్ష్యంతో ఉన్నట్లుప్రకటించారు. ఇందుకు అనుగుణంగానే భారత్‌లోని అతిపెద్ద చమురు, గ్యాస్‌ ఉత్పత్తిసంస్థ ఒఎన్‌జిసి హెచ్‌పిసిఎల్‌లో ఉన్న 51.11 శాతం ప్రభుత్వ వాటాలను టేకోవర్‌చేస్తుంది.
ఇతర వాటాదారులనుంచి 26శాతం వాటాలను కొనుగోలుచేసేందుకు ఓపెన్‌ ఆఫర్‌ జారీచేస్తోంది. చమురుశుద్ధి కంపెనీ, చమురు ఉత్పత్తి సంస్థలు రెండింటినీ ఏకీకృతంచేసే అతిపెద్ద సంస్థగా రూపొందించే యత్నంలో ప్రభుత్వం ఉంది. చమురు రంగంలో మొత్తం ఆరు అతిపెద్ద కంపెనీలున్నాయి. ఒఎన్‌జిసి, ఆయిల్‌ ఇండియా చమురు ఉత్పత్తిచేస్తుంటే, ఐఒసి,హెచ్‌పిసిఎల్‌, భారత్‌పెట్రోలియంకార్ప్‌ చమురుశుద్ధి రంగంలో ఉన్నాయి. గెయిల్‌ గ్యాస్‌ పంపిణీ సంస్థగా బిజినెస్‌ చేస్తోంది. ఒఎన్‌జిసి విదేశ్‌, చెన్నై పెట్రోలియం కార్ప్‌, నుమాలిఘర్‌ రిఫైనరీ, మంగళూరు రిఫైనరీ ంటివి ఈ ఆరు ప్రభుత్వరంగ సంస్థల అనుబంధ సంస్థలుగా కొనసాగుతున్నాయి. చమురుశుద్ధి సంస్థలు రెండింటిని ఒఎన్‌జిసితో విలీనంచేయాలని, ఐఒసిని ఆయిల్‌ ఇండియాతో విలీనం చేయాలనే లక్ష్యంతో ఉన్నాయి. హెచ్‌పిసిఎల్‌ను ఒఎన్‌జిసితో విలీనం చేసి బిపిసిఎల్‌ను ప్రత్యేకించి కొనసాగించాలన్న ప్రతిపాదనలున్నాయి. బిపిసిఎల్‌ ఇప్పటికే భారత్‌పెట్రోరీసోర్సెస్‌ లిమిటెడ్‌ సంస్థను ప్రారంభించి మరింత పటిష్టం అయ్యే వ్యూహంలో ఉంది. దీనితో మూడు ఇంధన రిటైలర్లు ఐఒఎసి, ఒఎన్‌జిసి హెచ్‌పిసిఎల్‌ సంయుక్తంగాను, బిపిసిఎల్‌ మరొక సంస్థగాను చమురు శుద్ధి,విక్రయాలు చేస్తాయి. హెచ్‌పిసిఎల్‌ 23.8 మిలియన్‌టన్నుల వార్షిక చమురుశుద్ధి సామర్ధ్యంతో ఉంది.
ఒఎన్‌జిసి పోర్టుఫోలియోఒలో దేశంలోనే మూడో అతిపెద్ద శుద్దిసంస్థగా నిలిచింది. ఐఒసి, రిలయన్స్‌తర్వాత హెచ్‌పిసిఎల్‌దే అగ్రస్థానం. ఎంఆర్‌పిఎల్‌ సంస్థలో ఒఎన్‌జిసికి మెజార్టీ వాటా ఉంది. 15 మిలియన్‌ టన్నుల రిఫైనింగ్‌ సామర్ధ్యంతో ఉంది. హెచ్‌పిసిఎల్‌ను ఒఎన్‌జిసి కొనుగోలుకు సంబంధించి రెండు విడతలుగా కేబినెట్‌ ఆమోదం అవసరం అవుతుంది. ప్రభుత్వం తనమొత్తం 51.11వాటాను ఒఎన్‌జిసికి విక్రయించడం, రెండోది ఒఎన్‌జిసికి నిధులు వ్యయంచేసేందుకు అంటే హెచ్‌పిసిఎల్‌ కొనుగోలుకు సంబంధించిన వ్యయంకు ఆమోదం తెలపడం మరోటి అని చెపుతున్నారు. ఒఎన్‌జిసి ప్రస్తుతం 561 రూపాయలతోట్రేడ్‌ అవుతుంది. ఒఎన్‌జిసి దీనివల్ల 51.11 శాతం వాటాలకు రూ.29,128 కోట్లు చెల్లించాలిస ఉంటుంది. అదనంగా ఉన్న మరో 26శాతం వాటాను ఓపెన్‌ ఆఫర్‌కిందకొనుగోలుచేస్తే అదనంగా రూ. 14,817 కోట్లు చెల్లించాలి. దీనివల్ల మొత్తం కొనుగోలు విలువలు రూ.44 వేల కోట్లుగా ఉంటాయి. ఈవిలీనంతో ప్రపంచ స్థాయి సంస్థలకు ధీటుగా భారత్‌ చమురు సంస్థ మెగా కంపెనీగా అవతరిస్తుందని అంచనా. 12 ఏళ్ల తర్వాత ప్రభుత్వరంగ చమురుసంస్థలను విలీనం చేసే ప్రతిపాదన వచ్చింది.
చమురుమంత్రి మణిశంకర్‌ అయ్యర్‌ ఈప్రతిపాదన తెచ్చారు. ప్రభుత్వరంగ సమీకృత మెగా చమురుసంస్థ ఏర్పాటుచేస్తున్నట్లు బడ్జెట్‌ప్రసంగంలో ఆర్ధిక మంత్రి ప్రకటించారు. మణిశంకర్‌ అయ్యర్‌ మొదటగా హెచ్‌పిసిఎల్‌, బిపిసిఎల్‌ను ఒఎన్‌జిసి, ఆయిల్‌ ఇండియాల్లో ఐఒసి విలీనం ప్రతిపాదించారు. దీనివల్ల రెండు మేజర్‌ చమురుసంస్థలు రూపొందినట్లవుతుందని ఆయన అంచనా. అయితే అత్యున్నతస్థాయి ప్యానెల్‌ విలీనం ప్రతిపాదనలపై ఆమోదించలేదు. వృత్తిపరంగా పర్యవేక్షణ ట్రస్టుకు ప్రభుత్వరంగ చమురుసంస్థల వాటాలను బదిలీచేసి మరింత పటిష్టంచేయాలని సూచించింది. నకిలీనివారణకు, అత్యధికంగా ఉన్న ఉద్యోగుల సంఖ్యను కుదించుకునేందుకు చమురుధరలు ఎక్కువగా ఉన్న సమయంలోనే ప్రపంచ దేశాల్లో ఈ విలీనాలు జరిగాయని భారత్‌లో ఇపుడాపరిస్థితిలేదని సలహకా కమిటీ సూచించింది. గడచిన రెండేళ్లుగా అత్యంత కనిష్టస్థాయికి చమురుధరలు పడిపోయాయి. ప్రభుత్వరంగ సంస్థల అనుబంధ సంస్థను మాతృసంస్థల్లో విలీనంచేయాలని సూచించింది. కోచి రిఫైనరీని బిపిఇఎల్‌, చెన్నై రిఫైనరీని ఐఒసిల్లో కలపాలని సూచించింది. ఒఎన్‌జిసి పరంగాచూస్తే భారత్‌లో అతిపెద్ద చమురు,గ్యాస్‌ ఉత్పత్తి సంస్థగా కొనసాగుతోంది. అంతేకాకుండా అత్యధిక లాభదాయకమైన సంస్థగా కొనసాగింది. ఇండియన్‌ ఆయిల్‌కార్ప్‌ దేశంలోనే అతిపెద్ద చమురుశుద్ధి సంస్థగా నిలిచింది. గెయిల్‌ భారత్‌లో అతిపెద్ద పైపులైన్‌ ఆపరేటర్‌గా కొనసాగుతోంది.